Wara xi ġurnata xogħol, Catherine kienet tħobb tistrieħ fuq il-pultruna, jew tara t-televixin jew toqgħod fuq il-Facebook tagħha. Hi kienet tgħix mar-raġel tagħha Bjorn ġo villa fejn kellhom il-kumditajiet kollha. Darba minnhom, wara li waslet mix-xogħol, indunat illi fil-bitħa, fejn kellhom il-pixxina, sabet kaxxa taż-żraben miksija b'karta roża . Hi fetħet il-kaxxa u sabet karta minn dawk tad-djarji, fejn fuqha kien hemm miktub: "Tlitt ijiem oħra, u jien hawn nitfaċċa. Niġi noqtlok bħal tal-kaċċa." Għall-ewwel, Catherine xenglet rasha għax ħasbet li kien Bjorn li kiteb dil-poeżija waħxija. Kien iħobb jiċċajta u allura ma ħasbithiex darbtejn biex twaħħal fih. L-għada, hekk kif waslet mix-xogħol, reġgħet sabet kaxxa oħra did-darba miksija bil- . Catherine bdiet ixxomm xi ħaġa tinten. Bdiet taħseb li r-raġel tagħha kien qed jagħmlilha xi ċajta. Fetħet il-kaxxa u sabet nota oħra. Did-darba kien hemm miktub: "Bis-serjetà? Għadek ma qtajtx min jien? Inħobb niġri fil-widien." Catharine sejħet lil żewġha. "Haw'," weġibha hu xott xott. "Tista' tgħidli l-għala qed tiktibli dawn il-messaġġi biex mingħalik qed tbeżżagħni?" staqsietu Catherine b'ton serju. "Cat, naħliflek li dawn mhux jien qed niktibhomlok." "Mela min? Il-ħajbu?" għajtet sarkastikament Catherine. Bjorn injoraha u baqa' tiela' 'l fuq biex jara film waħdu. L-għada reġgħet waslet mix-xogħol u sabet kaxxa oħra miksija b'kulur fejn fuqha kien hemm miktub bl-aħmar " ". Catherine bdiet tħoss li qisha qed tgħaddi minn xi . Did-darba, malli fetħet il-kaxxa, ma sabitx nota imma bużżieqa ħamra li kienet għadha ma ntefħitx. "Bjorn jaqbillek tieqaf. M'intix timpressjonani." "Imma xejn," ħatfitu minnufih. "Jekk jogħġbok ieqaf oqgħod agħmel dawn iċ-ċuċati għax m'int tbellah lil ħadd. Nispera li ftehemna." L-għada kien is-Sibt u Catherine kienet kuntenta li wasal il- imma bdiet taħseb li Bjorn reġa' tefgħalha xi kaxxa oħra li ġo fiha ħa ssib xi ħmerija. Marret tiċċekkja u ma sabet xejn. Hi tbissmet. Ftit wara nofsinhar Catherine marret torqod siegħa u Bjorn niżel isfel biex jgħum fil-pixxina fejn kienu jieħu gost jirrilassa u jżomm fil-wiċċ b'sidru 'l fuq u b'ħarstu lejn is-sema. Catherine kienet rieqda fil-fond imma f'daqqa waħda għajta minn isfel ħasditha u qajmitha maħsuda. BJORN TOQGĦODX TIĊĊAJTALI. WEĠIBNI ISSA!" Catharine ittawlet mit-tieqa tal-kamra li kienet tagħti għall-pixxina. Hekk kif ittawlet rat xena xokkanti. Lemħet l-ilma tal-pixxina aħmar bid-demm, bil-katavru ta' żewġha jgħum f'wiċċ l-ilma. Lemħet ukoll buffu b'parrokka ħamra, irtukkjat b' imżelleġ iswed u abjad fuq wiċċu u liebes ġagaga kkulurita. Il-buffu taha tbissima waħxija u satanika. F'idu kellu sikkina enormi mċappsa bid-demm. Għall-ewwel Catherine ħasbet li qed toħlom xi ħolma waħxija sakemm il-buffu mmira s-sikkina u rnexxielu jolqotha f'wiċċha eżatt. Catherine ma laħqet lissnet l-ebda protesta. Xħin qatilha, il-buffu dabbar lil hemm u mar isib dar oħra biex joqtol is-sidien.
Ir-rigali tal-buffu: Sebastiano La Grasta – 9A